„Реуниона“ је прва оштећења претрпела у протестима 27. марта 1941. године, када је нападнута од демонстраната због потписивања Тројног пакта, пошто је њен део био у закупу немачког трговинског представништва, у коме је смештен тајни шпијунски пункт. Следило је убрзо друго оштећење „Реуниона“ када је палата девастирана и у нацистичком бомбардовању Београда почетком априла 1941. Ова оштећења су заједно са променом намене зграде, за време Другог светског рата једним делом санирана..